fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi eo fi fi fi fi fi fi fi fi fi fi fi fi fi fi en en fi fi fi fi fi fi fi en en fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Avoimen yliopiston opintoryhmä on yhteisöllinen tapa vahvistaa osaamista – Kokkolan kaupunki tukee varhaiskasvatuksen henkilöstöään — Jyväskylän yliopiston avoin yliopisto
Tänä syksynä Kokkolan yliopistokeskukseen avataan uusi yhteisöllinen kasvatustieteen avoimen yliopiston opintoryhmä. Kokkolan kaupunki kannustaa varhaiskasvatuksen henkilöstöään suorittamaan 25 opintopisteen perusopinnot. Tervetuloa kuulemaan lisää ti 16.8. yliopistokeskukseen!
Kaupunki tukee henkilöstönsä opiskelua rahallisesti
Kokkolan kaupunki on yhdessä Jyväskylän yliopiston avoimen yliopiston kanssa perustamassa kasvatustieteen perusopintojen (25 op) opintoryhmän Kokkolaan lukuvuodelle 2022–2023. Ilmoittautuminen ryhmään on nyt käynnissä:
Kasvatustieteen perusopinnot, 25 op, Lähiopetus Kokkola, JY:n avoin yliopisto
Opinnoissa tutustutaan alan teemoihin teoriaa ja käytäntöä yhdistäen, omia kokemuksia ja aiempaa osaamista hyödyntäen. Seitsemän opintojakson aikana opiskelijat saavat eväitä ammatillisuutensa ja asiantuntijuutensa kehittämiseen.
Opintoryhmään ovat tervetulleita kaikki oppimisesta, opetuksesta ja ohjauksesta kiinnostuneet. Kasvatustieteen perusopintoihin ei ole pohjakoulutusvaatimuksia.
Erityisesti opinnot soveltuvat niille, jotka tavoittelevat varhaiskasvatuksen opettajan pätevyyttä tai tähtäävät opetus- ja koulutustehtäviin.
Koulutuksen tuki vahvistaa työmotivaatiota
Kokkolan kaupunki tukee vakituisen varhaiskasvatushenkilöstönsä opiskelua maksamalla opintomaksut 25 opintopisteen perusopintokokonaisuuden osalta sekä myöntämällä heille 10 työpäivää opiskeluun. Muille opinnot maksavat 15 € opintopisteeltä, koko kokonaisuus siis yhteensä 375 €.
”Kaupunki haluaa tukea työntekijöidensä osaamisen kehittämistä, mikä parhaassa tapauksessa lisää työintoa ja motivaatiota. Kasvatustieteen perusopinnot antavat myös mahdollisuuden hakea esimerkiksi kasvatustieteen kandidaatin koulutusohjelmaan. Samalla koulutus parantaa varhaiskasvatuksen laatua ja auttaa meitä vastaamaan tuleviin henkilöstörakennetta koskeviin lakimuutoksiin”, sanoo Kokkolan kaupungin varhaiskasvatuspalveluiden kehittämiskoordinaattori Milka Junttila.
Varhaiskasvatus- ja opetusalan osaajista on suuri pula.
”Nopeita helpotuksia ei ole näkyvissä. Opetus- ja kasvatuspalveluiden järjestäjänä Kokkolan kaupungin täytyy miettiä erilaisia ratkaisuja niin uusien ammattilaisten rekrytointiin kuin jo meillä työskentelevien töissä pitämiseen”, Junttila toteaa.
Monipuolisia opiskelutapoja ja henkilökohtaista ohjausta
Perusopinnot suoritetaan yhteisöllisessä ryhmässä lukuvuoden aikana, ja ne sopivat työn ohessa opiskeltaviksi. Opintoihin sisältyy noin 10 lähiopetuspäivää Kokkolan yliopistokeskus Chydeniuksessa, minkä lisäksi hyödynnetään esimerkiksi itsenäistä verkko-opiskelua, ryhmäsuorituksia ja oppimistehtäviä.
”Kaikkiin ohjeistetaan ja harjoittelemalla kehittyy”, lupaa ryhmänohjaaja, Jyväskylän yliopiston avoimen yliopiston yliopistonopettaja Sari Paajanen.
”Kokemuksemme mukaan opintoryhmään osallistuvat saavat opintonsa valmiiksi, koska ryhmän yhteinen aikataulu lähipäivien kera, ryhmäsuoritukset pienryhmissä sekä ryhmänohjaajan ohjaus ja palaute kannustavat ja tukevat opiskelijoita opinnoissaan. Ryhmällä itsellään on suuri, motivoiva merkitys! Oppiminen on syvempää, kun ryhmässä keskustellaan yhdessä kasvatustieteen teemoista omaa työkokemustaan hyödyntäen”, Paajanen kertoo.
Opintoryhmän tavoitteena on saada perusopinnot valmiiksi maaliskuussa 2023 ennen 1000+ valtakunnallinen monimuotokoulutus varhaiskasvatuksen opettajaksi -hakua. Tällöin halukkaat voivat tähdätä perusopintojen jälkeen suoraan varhaiskasvatuksen opettajaksi pätevöittäviin opintoihin Kokkolan yliopistokeskuksessa tai Jyväskylän yliopistossa.
Jyväskylän yliopiston avoin yliopisto ja Kokkolan kaupunki järjestävät uudesta opintoryhmästä infotilaisuuden Kokkolan yliopistokeskus Chydeniuksen Ulappa-salissa 16.8.2022 klo 17.30–19.00. Tule kuulemaan lisää opiskelusta, opintoryhmästä ja varhaiskasvatuksen tutkintokoulutukseen hakemisesta.
Koulutuspäällikkö Mirva Huovinen, mirva.e.huovinen@jyu.fi, +358 40 805 3112
Yliopistonopettaja Sari Paajanen, sari.t.paajanen@jyu.fi, +358 40 805 4425
Kokkolan kaupungin varhaiskasvatuspalveluiden kehittämiskoordinaattori, Milka Junttila, milka.junttila@kokkola.fi, +358 40 806 5648
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Avoimen yliopiston opintoryhmä on yhteisöllinen tapa vahvistaa osaamista – Kokkolan kaupunki tukee varhaiskasvatuksen henkilöstöään
Saat tietoa ajankohtaisista asioistamme ja sinua kiinnostavia vinkkejä avoimen yliopiston opintotarjonnasta vaivattomasti sähköpostiisi. Lähetämme sinulle viestejä noin kerran kuukaudessa ja voit koska tahansa perua suostumuksesi.  Tutustu myös tietosuojailmoitukseemme täällä.
@JYUavoin löytyy myös somesta!
Tutustu: Mikä taho ohjaa sinua missäkin kysymyksessä
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice